Waa waydiimo, ka dhex guuxaya maanka aqoonyahanka iyo guud ahaan bulshada Somaliland, Inta badan masuuliyiintani, oo ku jira xisbiyada mucaaridka iyo xukuumaduba, waa kuwa aan la duruuf ahayn shacabka, waxay higil iyo muramo siyaasadeed ka abuuraan waddanka, maaha cidda ay wax kaga lumayso, maaha masuuliyiin ubad/carruur iskuulo u tagaan oo fahmi kara baahida waxbarasho ee taala dalka, maaha kuwo ubadkooda lagu daaweeyo cisbitaalada dalka oo og baahida caafimaad ee shacabku qabo halka masuuliyiintan laftarkoodu ay u dawo doontaan qurbaha, maaha qaar fahmi kara ama ogaan kara, baahida ay dhallinyaradu u qabto goobo lagu ciyaaro iyo cadaadisyada nololeed ee guud ahaan ragaadiyay waddanka.
